Елтай орта мектеп оқушыларына арналған 22 қыркүйек – Қазақстан Республикасының халықтарының тілдер мерекесі күні қарсаңында өтетін мерекелік кештің сценарийі
2016-2017 оқу жылы
Тақырыбы: Мәңгілік елімнің міңгілік тілі
Кештің мақсаты: оқушыларды өлең оқып, ана тілі туралы ән айтуға баулу, тіл туралы мағлұматтармен бөлісу.
Көрнекілік құралдар: Танымал ғалымдардың тіл туралы айтқан ойлары жазылған плакаттар, тіл туралы слайд,қабырға гезеттері, кітаптар көрмесі 
1-жүргізуші: Армысыздар, қымбатты қонақтар! Ұлағатты ұстаздар мен оқушылар!
 Ана тілім, Жүрегісің анамның. Жүрек-ана,
 Мен өзіңнен жаралдым.
 Сағат сайын саулығыңды тілеймін, 
Сенсіз мынау керегі не ғаламның!
 Сенің әрбір тынысыңмен күн кешем, 
Сен арқылы тіршілікпен тілдесем. 
 2-жүргізуші: Бүгін 22 қыркүйек – Қазақстан Республикасының халықтарының тілдер мерекесі күніне орай өздеріңізбен қауышып отырмыз. Олай болса, мерекелік кешімізді бастайық! Қазақстан Республикасының Мемлекеттік Әнұраны орындалады. 
Күш кеміді, айбынды ту құлады; 
Кеше батыр – бүгін қорқақ, бұғады. 
Ерікке ұмтылған ұшқыр жаны кісенде,
 Қан суынған, жүрек солғын соғады. 
 Қыран құстың қос қанаты қырқылды, 
Күндей күшті, күркіреген ел тынды. 
Асқар Алтай – алтын ана есте жоқ,
 Батыр, хандар – асқан жандар ұмытылды!
 Ерлік, елдік, бірлік, қайрат, бақ, ардың, 
Жауыз тағдыр жойды бәрін не бардың … 
Алтын Күннен бағасыз бір белгі боп, 
Нұрлы жұлдыз, бабам тілі, сен қалдың! 

1-жүргізуші: Тіл – қандай ұлтта, елде болмасын әрқашан қастерлі де құдіретті. Ол әрбір адамға ана сүтімен бірге еніп, қалыптасады. Тіл - әрбір елдің жаны. 
2-жүргізуші: Осыдан тура 28 жыл бұрын – 1989 жылы 22 қыркүйек күні "Тіл туралы" заң қабылданған болатын. 
2-жүргізуші: Кешіміздің тізгінін көсемсөз шеберлеріне берейік! 1-оқушы: «Қазақ тілі», Мағжан Жұмабаев 
Жарық көрмей жатсаң да ұзақ, кен – тілім, 
Таза, терең, өткір, күшті, кең тілім. 
Тарап кеткен балаларыңды бауырыңа 
Ақ қолыңмен тарта аларсың сен, тілім! 
2– жүргізуші: Қазақпын мен, қазақтың бөлшегімін, Қажеті не басқаның өлшемінің? Қазақ деген жалғыз ұлт мен боламын, Енді міне жетеді көпке үнім.
 1-жүргізуші: «Туған жер» әнін қабыл алыңыздар!  
Ана! - десем ана тілі ойға оралар.  
Баладай қуанарсың тойға барар.  
Тыңдасаң көне аңыздан көркем нақыл  
Олжам да қанжығама байлап алар.  
-оқушы:
 «Тамырсыздану қаупінің тұжырымдамасы», 
Мұхтар Шаханов 
Жаһандану рухсыздығы өз жеңісін тойлауда. 
Содан қазір қаншама адам бейім былай ойлауға: 
“Мен қай тілде еркін сөйлеп, оқи алам, жаза алам,  
Білім, жұмыс, нан таба алам, сол тіл-менің өз анам
” Бірақ қарсы тұжырым бар осы адасқан байламға: 
Біз жалқыны мойындамай, ұға алмаймыз жалпыны. 
Тіршілікте бір адамды шексіз сүю арқылы 
Адамзатты тану әрі сүюге жол табасың. 
Және әркім шын қадірлеу арқылы өз анасын,  
Ұғар оның сатылмайтын сезімінің бағасын. 
Өз ұлтыңның тілін, салтын, парқын сүю арқылы 
Күллі әлемдік биікке өрлеп, ардақтайсың жалпыны. 
Сан түрлі тіл меңгереміз, айдындап ой қарқыны. 
Ал ғаламдық ортақ тілсіз- 
Бірлік –гүлсіз, сенім –нұрсыз,  
Бірақ ана тіліңе оның түспеу керек салқыны.
 Бұл табиғи жолдан айну қырсық қаупін өсірер. 
Тарихың тұр санаңа өткел тастап,  
Өз тіліңе ойлау, сөйлеу тоқталған сәттен бастап 
Бүкіл баба рухымен Ұлттық, гендік-ақпараттық байланысың кесілер. 
Тағдырыңнан ата мұра шамын солай өшірер. 
Өз тіліңді жерсінбеудің,  
Өз анаңды менсінбедің 
Арсыздығы қай дәуірде болып еді тапқырлық?
 Ол –рухани мүгедектік әрі ұлттық сатқындық?
 Аз қайғы ма, талабыңды түсінігің алдаса?.. 
Мейлі он тіл,  Тіпті жүз тіл меңгергенің далбаса
 Өз ұлтыңның тілі менен рухы 
Ой-санаңа іргетас боп қалмаса.
 «Үйрен ана тіліңді», Оразақын Асқар
 Өз тіліңсіз көрсең де өз күніңді, 
Өз тіліңсіз болсаң да асқан білімді.
 Өз халқыңа бола алмайсың азамат, 
Білмей тұрып туған ана тіліңді. 
Әлде қалай жоғалтса ана баласын, 
Бала іздеп таппай ма өз анасын. 
Өгей шеше секілді өзге тіл де өгей, 
Өз тіліңмен ертерек тап жарасым.
 Сенде айып жоқ, тілің де емес кінәлі,
 Ешкімнің жоқ болса да оған күмәні. 
Үйренбесең, өз тіліңді білмесең. 
Жазықсыз-ақ жазғырып ел тұрады. 
Қаның жаның, қазақы ұлттық түрің бар, 
Сенен үлгі алар қызың, ұлың бар. 
Перзентісің еркін, азат халықтың, 
Тәуелсіз ел, мәртебелі тілің бар.
 5-оқушы:  «Бір досқа» Әдібай Табылды
 Өзге тілді белгенге, 
Білімді боп билейсің. 
Кергенменен құр кеуде, 
Өз тіліңді білмейсің. 
Төс қаққанмен күнде сен, 
Демес халқың «құлыным». 
Өз тіліңді білмесең,
 Неге керек білімің?! 
1-жүргізуші:  Қазір дүниеде 2796 түрлі тіл қолданылады. Қолданатын жан саны 50 миллионнан асатын тіл – 13. Егер бұл тілдерді қолданатын жан санының аз-көптігіне қарай тізсек, реті мынандай болады: қытай тілі, һинді-ордо тілі, ағылшын тілі, испан тілі, итальян тілі. Бұл тілдер 65 мемлекетте мемлекеттік тіл ретінде қолданылады. Дүниежүзінде ресми тіл саны алтау: қытай тілі, ағылшын тілі, орыс тілі, испан тілі, француз тілі, араб тілі.
 2-жүргізуші:  Жалпы 6 мыңға жуық тілдің 100-і ғана мемлекеттік деген статусқа ие болған. 1989 жылы «Тіл туралы» Заң  қабылданғаннан бері қазақ тілі де осы мемлекеттердің  қатарына кіргеніне қуаныштымыз. 
1-жүргізуші: Көрермен қауымға тіл туралы қызықты деректерімізді бөлісіе кеткеніміз жөн сияқты. 
2-жүргізуші: Ендеше, адамзат тарихындағы көп тілді меңгерген полиглот ғалымдар мен басқа да тіл туралы қызықты фактілерімізді естеріңізге сала жүріңіздер 
6-оқушы: Шығыс ғұламасы Әл-Фараби  70-ке жуық тілді меңгерген. Ұлы Абай орыс-қазақ тілдерімен қатар парсы, араб тілдерін меңгерген. Орыс тілін орта жастан асып барып, кеш меңгерген.
7-оқушы: А.С.Пушкин француз, ағылшын, неміс, итальян, испан, латын, грек, славян тілдерін білген. Көне еврей тілін зерттеген. Луначарский испан тілін 57 жасында үйренген екен. 1-үргізуші
Тере білсек бір -бір ауыз қара өлең,  
Неше миллион інжу-маржан шамамен?!  
Қанша гүлден -қазақ тілі бақшасы,  
Қандай дана өлшер қандай бағамен?! 
 Ерке тіл, еркелеткіш тілім кенім:  
Еркежан, айналайын, күнім менің,  
Ақ ботам, қоңыр қозым, алтын айым,  
Қанша рет жүрек толқып, сүйінгенің!  

2-жүргізуші
Ана тілім ырысты ма, кұнды ма?  
Деп сұрамас, тегін білген сұңғыла.  
Туған тілде ас қайырған сайын да,  
Оқығандай серпіліп қал бір дұға.  
Шұлғытар орыс тілді Олжастарды,  
Жарқырат қазақ тілі алмастарын.  
Халқына олжа салған айта алады, 
 Кім қосты сандығыңа мен қосқанды?!  
Жұпарлы қырда алуан гүлдер таптым,  
Өміршең өзіміздің тілден таптым.  
Тіл екен жемістісі, жұпарлысы,  
Аялап халық баққан гүл мен бақтың. 
 1 -жүргізуші 
Бүгінгі мерекелік концертіміз осымен аяқталды .Уақыт бөліп келгендеріңізге рахмет
6-сынып оқушыларының қорытынды әні

